b"\n_START_ARTICLE_\nCantores Minores\n_START_PARAGRAPH_\nCantores Minores je de\xc5\xa1ki pevski zbor katedrale v Helsinkih na finskem. Je najstarej\xc5\xa1i \xc5\xa1e delujo\xc4\x8di finski de\xc5\xa1ki pevski zbor. Njegov pokrovitelj je finski predsednik s partnerjem.\n_START_SECTION_\nZgodovina\n_START_PARAGRAPH_\nZbor sta 1952 ustanovila Tarmo Nuotio in Ruth Ester Hillil\xc3\xa4, izhajajo\xc4\x8d iz protestantskih de\xc5\xa1kih zborov. Kasneje so zbor vodili tudi tujci, na primer Avstrijec Peter Lacovich ter Nemca Heinz Hofmann in Christian Hauschild. 1990 je bil ustanovljen Glasbeni in\xc5\xa1titut Cantores Minores, ki ga je prav tako vodil Christian Hauschild. Zaslu\xc5\xbeen je bil za raz\xc5\xa1iritev repertoarja in promocijo zbora v svetu, predvsem zaradi dalj\xc5\xa1ih mednarodnih turnej. V zboru so fantje, stari od 4 do 25 let.\n_START_SECTION_\nRepertoar\n_START_PARAGRAPH_\nZbor izvaja dela nesodobnih avtorjev. Dober povzetek je program iz 2004: Bachov Pasijon sv. Janeza, Pasijon sv. Mateja, Bo\xc5\xbei\xc4\x8dni oratorij (kantate 1-3), Mozartov Rekviem in Brahmsov Nem\xc5\xa1ki rekviem._NEWLINE_Manj\xc5\xa1e komorne zasedbe, ki izhajajo iz zbora (CM Vocal (SATB), CM Swing in Christmas CM-Star Boys' Singing (SATB and SA, TB)), imajo lahkotnej\xc5\xa1i program a capella, vklju\xc4\x8dujeo pa lahko tudi popularno glasbo. CM-boys nastopajo tudi za zasebne prilo\xc5\xbenosti (poroke, pogrebi, konference ipd.).\n_START_SECTION_\nDogodki\n_START_PARAGRAPH_\nOd 1965 Cantores Minores na vsakih 5 let prirejajo Helsin\xc5\xa1ki teden na pla\xc5\xbei. Od 2002 prav tako na pribli\xc5\xbeno pet let v oktobru prirejajo Festival balstkih in nordijskih de\xc5\xa1kih zborov (2002, 2008, 2013, 2018).\n_START_SECTION_\nNagrade\n_START_PARAGRAPH_\nLeta 1965 so Cantores Minores kot prvi finski zbor zmagali na BBC-jevem tekmovanju Let the People Sing, leta 1994 pa so se visoko uvrstili na BBC-jevem prvem tekmovanju stolni\xc4\x8dnih zborov v Amiensu v Franciji. Finski YLE jih je 2009-2010 izbral za mladinski zbor leta. Leta 2014 so prejeli finsko dr\xc5\xbeavno glasbeno nagrado."